Kaisa Turpeinen-Alitalo

Kaisa Turpeinen-Alitalo (o.s. Ketonen; 14. toukokuuta 1911 Tampere – 10. huhtikuuta 2006 Savonlinna) oli suomalainen lääkäri (gynekologi) ja seksologi.

Turpeinen-Alitalon vanhemmat olivat Samuel Leonard Ketonen ja Elvira Eugenia Brandenburg. Hänen puolisonsa 1932–1952 oli Osmo Turpeinen; kansanedustaja ja lääkäri Pirkko Turpeinen on heidän tyttärensä.Eduskunta. 

Turpeinen-Alitalo tuli ylioppilaaksi Tampereen suomalaisesta yhteiskoulusta 1928, ja lääketieteen lisensiaatiksi hän valmistui Helsingin yliopistosta 1935.Kaisa Turpeinen-Alitalon muistokirjoitus Helsingin Sanomissa. Lääketieteen ja kirurgian tohtoriksi Turpeinen väitteli 1941, ja naistentautien ja synnytysten erikoislääkärin pätevyyden hän sai 1941. Turpeinen-Alitalo oli Väestöliiton keskusneuvolan johtava lääkäri vuodesta 1957 ja Väestöliiton kansanterveystoimiston päällikkö vuodesta 1958.Otavan Iso tietosanakirja, osa 9, p. 200. Otava 1966. Hän edisti ehkäisyvalistusta Suomessa, ja hänen ansiostaan Suomeen saatiin vuonna 1972 liberaali laki raskauden keskeytyksestä. Hänelle myönnettiin lääkintöneuvoksen arvonimi vuonna 1978.Suomen lääkärit – Finlands läkare 1997, s. 1226. Helsinki: Suomen Lääkäriliitto, 1998. 

Lähteet

Luokka:Suomalaiset gynekologit
Luokka:Vuonna 1911 syntyneet
Luokka:Vuonna 2006 kuolleet